פלאופסילופטרוס

פלאופסילופטרוס (שם מדעי: Paleopsilopterus; משמעות השם: "פסילופטרוס עתיק") הוא סוג נכחד של עוף אימה קטן ממדים מסדרת הקריאמאים, אשר חי בערבות אמריקה הדרומית במשך הפלאוגן בתקופת הפלאוקן עד האאוקן, לפני 58.7-48.6 מיליון שנה. מאובני עוף זה התגלו בריו דה ז'ניירו שבברזיל ב-1985 וכללו בעיקר עצמות של החזה המשמשות בדרך כלל לתעופה. היה בסוג מין אחד - Paleopsilopterus itaboraiensis.

לעומת מיני פורוסרקוסים אחרים היה הפלאופסילופטרוס קטן בהרבה ונחשב לקדום מבין כל עופות המשפחה, אם כי כמה חוקרים מפקפקים בשייכותו אליה. בימינו משויך הפלאופסילופטרוס לתת-המשפחה Psilopterinae, יחד עם הפרוקריאמה (Procariama) והפסילופטרוס (Psilopterus), כאשר אף אחד מהם לא עלה על מטר אחד בגובהו. למרות זאת הם היו יותר גדולים משאר העופות בסביבתם ועם מקורם הגדול והמעוקל יכלו לפצוע טרף בצורה קשה.

ככל הנראה שכן הפלאופסילופטרוס ביערות, כאשר התהלך על הקרקע וצד זוחלים ויונקים קטנים בעזרת מקורו הגדול.

קישורים חיצוניים

טקסונים שתוארו בידי הרקולנו מרקוס אלברנגה
בעלי חיים שתוארו ב-1985
פורוסרקוסיים
בעלי חיים שחיו בפלאוקן באמריקה הדרומית
בעלי חיים שחיו באאוקן באמריקה הדרומית
עופות שחיו בפלאוגן
מאובני טקסונים שתוארו ב-1985